Die Franse ekonoom en filosoof Jean-Pierre Dupuy het die aandag gevestig op finansiële en handelsmagte se dominering van die samelewing. Hy het ook aangetoon hoe ekonomiese rasionalisme 'n dominerende rol in die samelewing speel, spesifiek deur die metodologie vir die maksimering van wins, nut, verhuring, geluk en die verskaffing van geskikte insentiewe. Finansiële markte is grootliks irrasioneel in hulle beweging van grootskaalse oplewings en plotselinge prysstygings tot bankrotskap en bevorder 'n spekulatiewe mentaliteit regdeur die samelewing. Die samelewing self word vergelyk met 'n supermark waarin ons 'n keuse maak uit 'n wye reeks van nou-verwante alternatiewe sonder om 'n idee te hê van wat die ongunstige gevolge inhou. Dit is 'n vorm van fatalisme. Die bedreiging wat grootskaalse katastrofes inhou word onderspeel. Sodanige katastrofes sluit in 'n atoom-ontbranding, klimaatsverandering en morele ineenstortings, veral individualisme wat gestimuleer word deur begeerte as 'n kernmotiveerder van oneindige ekonomiese groei. Die outeur se voorstel van verligte katastrofisme word bespreek en 'n alternatief in die vorm van 'n verligte omverwerping word voorgestel. So 'n alternatief is geïnspireer deur bewegings wat die vermoë van gesinne en diegene wie verantwoordelik is vir die bestuur van besighede, onderwys en gesondheid versterk om hulle eie roepings in gemeenskaplike diens uit te leef.